text: Har du glemt en flagstang?
  20 august 2017 kl. 15.23
  En flagstang er blevet fundet i en forhave i Agerbæk. Politiet efterlyser en ejermand.
  Et par fra Agerbæk gjorde lidt af et fund søndag. I deres forhave lå nemlig en flagstang.
  - Nogen har efterladt flagstangen i løbet af natten, siger vagtchef Bjørn Pedersen fra Syd- og Sønderjyllands Politi til TV SYD.
  Vagtchefen kender ikke længden på flagstangen, og han har endnu ikke modtaget meldinger om en stjålen flagstang.
  - Der er jo nok nogen derude, der mangler en flagstang, så vi vil gerne finde ejermanden, siger Bjørn Pedersen.
  Har du mistet en flagstang, kan du fange politiet på 114.
  Agerbæk. Har du mistet en flagstang, så ring 114. Flagstang efterladt i forhave i nattens løb. #politidk
  
  